Ծրագրի կարևոր մի ձեռքբերում արդեն ակնհայտ էր այս մեկ ասմվա ընթացքում, որ համայնքային հանդիպումներից հետո լինելով նույն համայնքներում արդեն ֆիլմի դիտում-քննարկումների համար, լսարանում տեսնում էինք անցած հանդիպման մասնակիցներ, ովքեր իմանալով միջոցառման մասին, կրկին եկել էին, նույնիսկ այն մասնակիցները, ովքեր առաջին հանդիպմանը բավականին կոշտ դիրքորոշում ունեին ու զարմանում էին, թե բա ինչպես կլինի առանց տղայի, կարող է 10 աղջիկ պետք է ունենան, որ մի տղա բերեն, կամ աղջիկ բերեն, որ իրենց պես անբախտանա (ամուսնալուծված): Իսկ այդ օրը նրանցից մեկը խոսում էր այն մասին, թե ինչպես են մեկ ամիս շարունակ խոսում ու քննարկում այդ թեման, ինչպես են շատերը փոխել իրենց դիրքորոշումը: